                                                            ประกาศเทศบาลตำบลเหมือง

      เรื่อง  สอบราคาจ้างก่อสร้างวางท่อระบายน้ำ คสล.(มอก.ชั้น 3) ขนาด Ø 0.60 เมตร และ

ท่อระบายน้ำ คสล.รูปสี่เหลี่ยม ขนาด 1.50 x 1.50 เมตร  หนึ่งข้างทางสายทางเข้าวัดเขาบ่อยาง หมู่ที่ 1 ต.เหมือง อ.เมืองชลบุรี จ.ชลบุรี                                                

                                                                  ………….…………………..……


                                ด้วยเทศบาลตำบลเหมือง  มีความประสงค์จะสอบราคาจ้าง  โครงการก่อสร้างวางท่อระบายน้ำ คสล.(มอก.ชั้น 3) ขนาด Ø 0.60 ม. และท่อระบายน้ำ คสล.รูปสี่เหลี่ยมขนาด 1.50 x 1.50 เมตร หนึ่งข้างทางสายทางเข้าวัดเขาบ่อยาง หมู่ที่ 1 ต.เหมือง อ.เมืองชลบุรี จ.ชลบุรี  โดยทำการวางท่อระบายน้ำ คสล. (มอก.ชั้น 3) ขนาด Ø 0.60 เมตร จำนวน 130 ท่อน พร้อมบ่อพัก คสล.ขนาด 0.60 เมตร จำนวน 10 บ่อ พร้อมฝาปิดตะแกรงเหล็ก และท่อระบายน้ำ คสล.รูปสี่เหลี่ยม ขนาด 1.50 x 1.50 เมตร จำนวน 10 ท่อน   พร้อมบ่อพัก คสล. ขนาด 1.50 x 1.50 เมตร จำนวน 1 บ่อ พร้อมฝาปิดตะแกรงเหล็กและขยายถนนคอนกรีตเสริมเหล็กขนาดผิวจราจรกว้างเฉลี่ย 1.00 เมตร ยาว 140.00 เมตร ผิวจราจรหนาเฉลี่ย 0.15 เมตร ลงลูกรังบดอัดแน่นหนาเฉลี่ย 0.15 เมตร คิดเป็นพื้นที่ดำเนินการ ไม่น้อยกว่า 177.00 ตารางเมตร (ตามแบบเทศบาลตำบลเหมืองกำหนด พร้อมป้ายประชาสัมพันธ์โครงการ 1 ป้าย) ราคากลาง 599,000 บาท (ห้าแสนเก้าหมื่นเก้าพันบาทถ้วน)
                          ผู้มีสิทธิเสนอราคาจะต้องมีคุณสมบัติ  ดังต่อไปนี้ 
1. เป็นบุคคลธรรมดาหรือนิติบุคคลที่มีอาชีพรับจ้างทำงานที่สอบราคาดังกล่าว   
2. ไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียนชื่อแล้ว 
3. ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาล ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น 
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง ณ วันที่ประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ 
5. บุคคลธรรมดาหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ 
6. บุคคลธรรมดาหรือนิติบุคคลที่จะเข้าเป็นคู่สัญญากับเทศบาลต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ                     
7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมี มูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้

             กำหนดยื่นซองสอบราคา   
            -  ยื่นซองสอบราคา ณ กองคลัง เทศบาลตำบลเหมือง ตั้งแต่วันที่ 22 ธันวาคม 2557 - 7 มกราคม 2558  ในวันและเวลาราชการ  หรือ
            -  ยื่นซองสอบราคา  ณ  สถานที่กลางในการจัดซื้อจัดจ้างขององค์กรปกครองส่วนท้องถิ่น (ชั้น 1  สำนักงานส่งเสริมการปกครองท้องถิ่นจังหวัดชลบุรี)  ในวันที่ 6 มกราคม 2558  ในเวลาราชการ                                                                                                                               
              กำหนดเปิดซองใบเสนอราคา  ณ  สถานที่กลางในการจัดซื้อจัดจ้างขององค์กรปกครองส่วน ท้องถิ่น (ชั้น 1 สำนักงานส่งเสริมการปกครองท้องถิ่นจังหวัดชลบุรี) ในวันที่ 8 มกราคม 2558 เวลา 10.00 น.   ผู้สนใจติดต่อขอซื้อเอกสารสอบราคา ในราคาชุดละ 500 บาท  ได้ที่ สำนักงานเทศบาลตำบล เหมือง  ระหว่างวันที่ 22 ธันวาคม 2557 - 7 มกราคม 2558 ดูรายละเอียดได้ที่เว็บไซต์  www.mheung.go.th หรือ www.gprocurement.go.th หรือ สอบถามทางโทรศัพท์หมายเลข 0-3838-9224-5  ในวันและเวลาราชการ

                                                              ประกาศ ณ วันที่  22 เดือน ธันวาคม  พ.ศ.2557    

                                                                        (นางสาวเยาวลักษณ์  ทองใบน้อย)      
                                                                           นายกเทศมนตรีตำบลเหมือง
